અનેક છળકપટ, કાવા-દાવા અને ષડયંત્રો બાદ મહાભારતનું યુદ્ધ સંપન્ન થયુ હતું, આ યુદ્ધમાં કૌરવોના પરાજયની સાથે અનેક મહારથીઓ મુત્યુને ભેટ્યા હતા. આ જ યુદ્ધમાં પાંડવોના વિજયની સાથે એક નવા ભારતવર્ષના ઉદયની પ્રસ્તાવના લખવામાં આવી હતી. મહાભારત યુદ્ધમાં અનેક માતાની કોખ ઉજડી ગઈ હતી, આ માતાઓમાં એક એવી માં હતી જેની પીડા અવિનાશી હતી, તે હતી હસ્તિનાપુરની મહારાણી, સો કૌરવોની માતા ગાંધારી; જેના બધા પુત્રો આ યુદ્ધમાં મૃત્યુ પામ્યા હતા. ગાંધારીએ તમામ પુત્રોની સાથે આખા વંશનો નાશ પોતાની આંખો સામે જોયો હતો. તેને દુઃખ એ વાતનું હતુ કે, ભગવાન કૃષ્ણના રહેવા છતાં આ અન્યાય કેવી રીતે થયો?